Nyt plejecenter i Hammel - tids- og procesplan, nedsættelse af 
byggeprogramudvalg samt frigivelse af anlægsbevilling 
Sagsfremstilling 
1.                   Nyt plejecenter i Hammel - tids- og procesplan, nedsættelse af 
byggeprogramudvalg samt frigivelse af anlægsbevilling - Åbent 
  
  
SAGENS INDHOLD 
Byrådet skal i denne sag tage stilling til tids- og procesplan for opførelse af nyt plejecenter i Hammel, nedsættelse af 
byggeprogramudvalg samt frigivelse af anlægsbevilling til rådgiverhonorar. 
  
Teknik- og Miljøudvalget besluttede 30. november 2015, at det nye plejecenter i Hammel skal udbydes i 
totalentreprise i omvendt licitation. Økonomiudvalget besluttede i forlængelse heraf 8. december 2015, at der ved 
udbud af projektet i totalentreprise i omvendt licitation disponeres 100.000 kr. til hver af de fire ikke vindende 
prækvalificerede og konditionsmæssige tilbudsgivere. Byrådet bekræftede 15. december 2015 Teknik- og 
Miljøudvalgets beslutning om, at plejecentret skal udbydes i totalentreprise i omvendt licitation. 
  
Den samlede anlægsøkonomi for det nye plejecenter udgør 124,7 mio. kr. Social og Sundhed søger om to 
anlægsbevillinger til rådgivning i byggeprocessen. Til boligdelen søges en anlægsbevilling på samlet 1,9 mio. kr. 
inkl. moms. Til servicearealdelen søges en anlægsbevilling på samlet 500.000 kr. ekskl. moms. 
  
Teknik og Kultur har udarbejdet en tids- og procesplan, der beskriver de forskellige faser ved gennemførelse af 
byggeriet. Tids- og procesplanen er vedlagt som bilag. Af planen fremgår det blandt andet, at der skal udarbejdes et 
byggeprogram i 1. halvdel af 2016. I anden halvdel af 2016 udbydes entreprisen i konkurrence med forventet 
igangsættelse af byggeriet i oktober 2017. Plejecentret forventes at være indflytningsklart i juni 2019. 
  
Da den samlede anlægssum overstiger 10 mio. kr. nedsættes et byggeprogramudvalg. Sagen forelægges Social- 
og Sundhedsudvalget samt Teknik- og Miljøudvalget parallelt med henblik på at udpege de politiske repræsentanter 
til byggeprogramudvalget. 
  
[adresse] opgaver er: 
· at deltage i udarbejdelse af byggeprogram og evt. bedømmelse af de indkomne tilbud 
· at sikre, at byggeriet gennemføres i overensstemmelse med de politiske ønsker og mål for byggeriet 
· at sikre, at projektet i nødvendigt omfang løbende justeres. 
  
 
Teknik- og 
Miljøudvalget 
11. januar 2016 
Sagsnr. 710-2009-
40772 
Dok.nr. 710-2016-
2575 
Sagsbehandler 
DPRSK 
  
Tidl. politisk behandling 
  
Forventet sagsgang 
TM-U, SS-U, ØK, BY 
Lovgrundlag 
  
Byggeprogramudvalget orienterer Social- og Sundhedsudvalget samt Teknik- og Miljøudvalget om byggeriets status 
ved vigtige faseskift og milepæle. Derudover følges processen af en administrativ projektgruppe, der blandt andet 
har til opgave at indkalde byggeprogramudvalget, hvis der opstår væsentlige ændringer undervejs i projekterings- og
byggefasen, som byggeprogramudvalget skal tage stilling til. 
  
VURDERING 
Det foreslås, at byggeprogramudvalget sammensættes på følgende måde: 
· Tre politiske repræsentanter udpeget af Byrådet, to fra [adresse] og Sundhedsudvalget (hvoraf den ene er formand) 
samt en repræsentant fra Teknik- og Miljøudvalget 
· Direktøren for Social og Sundhed og ældrechefen 
· Distriktslederen for plejecentrene [adresse] 
· To medarbejderrepræsentanter (en fra plejecenter [adresse], og en fra plejecenter Skaghøj) 
· Afdelingsleder og projektleder fra [adresse] 
· Repræsentant fra Ældrerådet 
· Repræsentant fra Handicaprådet 
· Repræsentant fra Bruger- og pårørenderådet på Skaghøj. 
  
Der er således i alt 13 medlemmer af byggeprogramudvalget. Til byggeprogramudvalget tilknyttes herudover en eller 
flere eksterne rådgivere i forbindelse med udformning og projektering af plejecentret og gennemførelsen af 
byggeriet. 
  
ØKONOMI 
Den samlede anlægsøkonomi på 124,7 mio. kr. er overordnet delt i tre hoveddele: 
· 60 almene boliger inklusiv fælles boligarealer 
· Servicearealer 
· 18 korttidspladser og tre akutpladser. 
  
Til de almene boliger er der fra 2016-19 afsat et rådighedsbeløb på samlet 91,9 mio. kr. inkl. moms. 
Rådighedsbeløbet finansieres ved 10 % kommunalt grundkapitalindskud, 88 % realkreditlån og 2 % beboerindskud. 
I byggeperioden finansieres udgifterne og beboerindskuddene af en byggekredit. I 2016 er der afsat et 
rådighedsbeløb på 2,4 mio. kr. inkl. moms til denne del af byggeriet. 
  
Til servicearealer, korttidspladser og akutpladser, som er kommunalt finansieret, er der afsat et rådighedsbeløb på 
32,8 mio. kr. ekskl. moms fra 2016-19, heraf 9,2 mio. kr. i 2016. 
  
Valg af ekstern bygherrerådgiver forventes afsluttet primo 2016. I forbindelse med valg af bygherrerådgiver skal der 
søges en anlægsbevilling. Bevillingen er til rådgivning i alle faser af byggeprocessen fra udarbejdelse af 
byggeprogram til aflevering af byggeriet. Det vurderes, at udgifterne til ekstern og intern bygherrerådgivning for 
boligdelen vil beløbe sig til 1,9 mio. kr. inkl. moms og for servicearealer, korttidspladser og akutpladser 500.000 kr. 
ekskl. moms. 
  
Samlet søges der en anlægsbevilling til de almene boliger på 1,9 mio. kr. inkl. moms finansieret af de afsatte 
rådighedsbeløb i 2016 på 500.000 kr. og 1,4 mio. kr. i 2017-19. For de kommunalt finansierede arealer, inkl. 
servicearealerne, søges der en anlægsbevilling på 500.000 kr. ekskl. moms finansieret af de afsatte 
rådighedsbeløb på 100.000 kr. i 2016 og 400.000 kr. i 2017-19.  
  
Det endelige licitationsresultat og valg af totalentreprenør vil ske ultimo 2016. Anlægsbevilling til det samlede projekt 
vil blive søgt i forbindelse med godkendelse af skema A primo 2017. 
  
INDDRAGELSE 
Social og Sundhed afholder et kick-off møde for beboere, pårørende, Ældrerådet, Handicaprådet, medarbejdere, 
politikere og andre interesserede. Her vil der være mulighed for at komme med input og ideer i forhold til byggeriet. 
Mødet afholdes i februar 2016 med henblik på at inputtene kan anvendes i arbejdet med byggeprogrammet. 
  
INDSTILLING 
Direktøren for Social og Sundhed indstiller til Byrådet: 
  
1. At vedlagte tids- og procesplan godkendes. 
2. At byggeprogramudvalgets sammensætning godkendes. 
3. At der udpeges to medlemmer af Social- og Sundhedsudvalget til byggeprogramudvalget, hvoraf den ene 
udpeges som formand. 
4. At der udpeges et medlem af Teknik- og Miljøudvalget til byggeprogramudvalget. 
5. At der godkendes en anlægsbevilling til servicearealer, akutpladser og korttidspladser på 500.000 kr. ekskl. 
moms finansieret af de afsatte rådighedsbeløb i 2016-19. 
6. At der godkendes en anlægsbevilling til de almene boliger på 1,9 mio. kr. inkl. moms finansieret af de afsatte 
rådighedsbeløb i 2016-19. 
  
BESLUTNING 
  
Bilag 
  
  
  
  
Teknik- og Miljøudvalget, 11. januar 2016: 
Fraværende: Ingen 
  
Ad 4. Lea Andreasen blev udpeget til byggeprogramudvalget med 4 stemmer for og 3 imod.  Ingen undlod at 
stemme. 
For Lea Andreasen stemte Curt Olsen, Lea Andreasen, Henriette Bertelsen og Bruno Frederiksen. 
For Christopher Johnsen stemte Robin Jacobsen, Christopher Johnsen og Ove Thygesen. 
  
Tids- og procesplan for nyt plejecenter i Hammel 
710-2015-355267 
